stanford-oval/wikipedia huggingface dataset:
ตราแผ่นดินของเช็กเกีย

| ตราอาร์มของเช็กเกีย |
| --- | --- |

ตราอาร์มรุ่นต่าง ๆ
ตราย่อของเช็กเกีย
รายละเอียด
ตราแผ่นดินของเช็กเกีย (เช็ก: Státní znak České republiky) เป็นตราอาร์มของประเทศเช็กเกียที่ประกอบด้วยตราของภูมิภาคในประวัติศาสตร์สามบริเวณที่ประกอบขึ้นเป็นสาธารณรัฐ
ตราอาร์มของโบฮีเมียเป็นสิงโตสีเงินสองหางบนพื้นตราสีแดง1 ที่ปรากฏอีกครั้งในช่องตราด้านล่างซ้าย (ขวาของผู้ดูตรา ซ้ายของผู้ถือโล่) โมราเวียเป็นอินทรีลายหมารุกขาวสลับแดงบนพื้นตราสีน้ำเงิน ตราของไซลีเซียมีพื้นสีทอง อินทรีสีดำแต่งด้วยจิกสามดอก หรือ "clover stalk" บนหน้าอก
ตรานี้ใช้สำหรับเป็นตราสำหรับฟุตบอลทีมชาติและฮอกกี้ทีมชาติของเช็กเกียด้วย
นิยามของตราอย่างเป็นทางการ :
ดูเพิ่ม

ตราแผ่นดินของเชโกสโลวาเกีย
ตราอาร์ม
มุทราศาสตร์
นิยามของตรา
| ด ค กตราแผ่นดินของประเทศในทวีปยุโรป |
| --- | --- |
กรีซ · คอซอวอ · โครเอเชีย · จอร์เจีย1 ·  เช็กเกีย · ซานมารีโน · เซอร์เบีย · ไซปรัส1 · เดนมาร์ก · ตุรกี2 · นครรัฐวาติกัน · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · มาซิโดเนีย · โมนาโก · ยูเครน · เยอรมนี · รัสเซีย2 · โรมาเนีย · ลักเซมเบิร์ก · ลัตเวีย · ลิกเตนสไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (นอร์เทิร์นไอร์แลนด์, เวลส์, สกอตแลนด์, อังกฤษ) · ออสเตรีย · อันดอร์รา · อาเซอร์ไบจาน1 · อาร์มีเนีย1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย
ตราแผ่นดินของอุซเบกิสถาน

| ตราแผ่นดินของอุซเบกิสถาน |
| --- | --- |

รายละเอียด
ผู้ใช้ตรา: รัฐบาลสาธารณรัฐอุซเบกิสถาน
เริ่มใช้: 2 กรกฎาคม พ.ศ. 2535
เครื่องยอด: ดาวสีฟ้า 8 แฉก ภายในมีพระจันทร์เสี้ยว และ ดาว5แฉก รูปเหล่านี้เป็นสีขาว
โล่: นกคูโม่ (นกในวรรณคดี) กางปีกโค้ง เหนือภูเขามีแม่น้ำอามูรดารยาและแม่น้ำเซอร์ดารยาล้อมอยู่
ประคองข้าง: ด้านซ้ายช่อดอกฝ้าย และ ด้านขวา รวงข้าวสาลีเป็นรูปวงพระจันทร์ พันด้วยแถบริบบิ้นสีธงชาติ
ตราแผ่นดินของอุซเบกิสถาน (รัสเซีย: ГОСУДАРСТВЕННЫЙ ГЕРБ РЕСПУБЛИКИ УЗБЕКИСТАН อุซเบก: O'ZBEKISTON RESPUBLIKASI DAVLAT GERBI) ประกาศใช้อย่างเป็นทางการเมื่อวันที่ 2 กรกฎาคม, พ.ศ. 2535. โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตอุซเบก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ.
ด้านซ้ายช่อดอกฝ้าย และ ด้านขวา รวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้อุซเบกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวอุซเบก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง.
ยอดบนของตราแผ่นดิน มีดาวสีฟ้า 8 แฉก อุซเบก: Rub El Hizb (۞) ภายในมีพระจันทร์เสี้ยว และ ดาว5แฉก รูปเหล่านี้เป็นสีขาว, หมายถึง ศาสนาอิสลาม, และความเจริญก้าวหน้าของชาติ.
เหนือช่อดอกฝ้าย และ รวงข้าวสาลี มีรูปนกคูโม่ (นกในวรรณคดี) กางปีกโค้ง ซึ่งโบยบินเหนือภูเขามีแม่น้ำอามูรดารยาและแม่น้ำเซอร์ดารยาล้อมรอบภายใต้แสงรัศมีของดวงอาทิตย์ หมายถึง สันติภาพ ความรัก และ อิสรภาพของชาติ ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลังดุจจ้าวเวหา
แหล่งข้อมูลอื่น

Embassy of Uzbekistan to the United States | About Uzbekistan | State Symbols เก็บถาวร 2009-09-01 ที่ เวย์แบ็กแมชชีน
Uzbek COA at FOTW
แม่แบบ:Uzbekistan-stub
แม่แบบ:Heraldry-stub
ดูชัน ตาดีช

| 0 | 1 | 2 | 3 |
| --- | --- | --- | --- |
 ตาดีชกับเซอร์เบียในการแข่งขันฟุตบอลโลก 2018
ข้อมูลส่วนตัว
ชื่อเต็ม:  ดูชัน ตาดีช
วันเกิด:   (1988-11-20) 20 พฤศจิกายน ค.ศ. 1988 (35 ปี)
สถานที่เกิด:  บาชกาตอปอลา ยูโกสลาเวีย
ส่วนสูง:  1.81 เมตร (5 ฟุต 11 นิ้ว)
ตำแหน่ง:  กองกลางตัวรุก
สโมสรเยาวชน
:  AIK Bačka Topola
2002–2006:  วอยวอดีนา
สโมสรอาชีพ*
| ปี |  ทีม |  ลงเล่น |  (ประตู) |
| 2006–2010 |  วอยวอดีนา |  107 |  (29) |
| 2010–2012 |  โกรนิงเงิน |  72 |  (14) |
| 2012–2014 |  ตแว็นเตอ |  70 |  (29) |
| 2014–2018 |  เซาแทมป์ตัน |  134 |  (20) |
| 2018–2023 |  อายักซ์ |  23 |  (16) |
ทีมชาติ‡
| 2007–2010 |  เซอร์เบีย อายุไม่เกิน 21 ปี |  24 |  (1) |
| 2008 |  เซอร์เบีย โอลิมปิก |  3 |  (0) |
| 2008– |  เซอร์เบีย |  61 |  (14) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 24 กุมภาพันธ์ 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 พฤศจิกายน 2018
ดูชัน ตาดีช (เซอร์เบีย: Душан Тадић; เกิด 20 พฤศจิกายน ค.ศ. 1988) เป็นนักฟุตบอลชาวเซอร์เบีย ปัจจุบันเล่นในตำแหน่งกองกลางตัวรุก และเป็นกัปตันทีมชาติเซอร์เบีย
แหล่งข้อมูลอื่น

สถิติของ ดูชัน ตาดีช ที่ Soccerbase
Dušan Tadić at Voetbal International (ดัตช์)
Dušan Tadić at Just-Football.com
| ด ค กผู้เล่นชุดปัจจุบันของอาเอฟเซ อายักซ์  |
| --- | --- |
 1 สเตเกอเลินบืร์ค  3 Schuurs  4 Álvarez  5 Pierie  6 กลาสเซิน  8  Gravenberch  10 ตาดีช  11 Antony  12 Mazraoui  16 Magallán  17 บลินด์  18 Marin  19 Labyad  21 Martínez  22 อาแลร์  23 Traoré  24 Onana  26 Ekkelenkamp  27 Lang  30 De Wit  31 ตาเกลียฟิโก  32 Bandé  33 Kotarski  35 Scherpen  43 Jensen  47 Danilo  51 Van Bladeren   ผู้จัดการทีม: ว่าง
ดอลลาร์

ประเทศที่ใช้เงินดอลลาร์สหรัฐ
  ประเทศที่ใช้สกุลเงินอื่นชื่อดอลลาร์
  ประเทศที่เคยใช้สกุลเงินดอลลาร์
ดอลลาร์ (อังกฤษ: dollar) (สัญลักษณ์: $) เป็นชื่อของสกุลเงินตราที่ใช้ในหลายประเทศทั่วโลก เช่น ดอลลาร์สหรัฐ, ดอลลาร์ออสเตรเลีย, ดอลลาร์แคนาดา, ดอลลาร์ฮ่องกง, ดอลลาร์สิงคโปร์, ดอลลาร์ไต้หวันใหม่, ดอลลาร์บรูไน เป็นต้น
ศัพทมูลวิทยา

ที่มาของคำว่า dollar สามารถนับย้อนไปได้เกือบห้าร้อยปี เมื่อวันที่ 15 มกราคม ค.ศ. 1520 Bohemian Count Hieronymus Schlick (เช็ก: Jeroným Šlik z Passounu) ได้ริเริ่มการผลิตเหรียญกษาปณ์ที่เรียกว่า "Joachimsthaler" โดยตั้งชื่อตามเหมือง Joachimsthal ที่เป็นแหล่งแร่เงินสำหรับผลิตเหรียญกษาปณ์นี้ (ภาษาเช็กปัจจุบันเรียกว่า Jáchymov)  ในเวลาต่อมา "Joachimsthaler" ก็ถูกเรียกย่อลงเหลือเพียง "taler" หรือ "thaler" คำย่อนี้แพร่หลายไปทั่วยุโรปและบริเวณใกล้เคียง กลายเป็นคำในภาษาอื่น ๆ เช่น ภาษาเช็กว่า tolar, ภาษาเดนมาร์กและภาษานอร์เวย์ว่า (rigs)daler, ภาษาสวีเดนว่า (riks)daler, ภาษาดัตช์ว่า (rijks)daalder, ภาษาเอธิโอเปียว่า ታላሪ (talari), ภาษาอิตาลีว่า tallero, ภาษาเฟลมิชว่า daelder, ภาษาเปอร์เซียว่า Dare, เช่นเดียวกับภาษาอังกฤษก็กลายเป็น dollar
รายชื่อประเทศที่ใช้สกุลเงินดอลลาร์

ออสเตรเลีย: ดอลลาร์ออสเตรเลีย (AUD)
บาร์เบโดส: ดอลลาร์บาร์เบโดส (BBD)
บาฮามาส: ดอลลาร์บาฮามาส (BSD)
เบลีซ: ดอลลาร์เบลีซ (BZD)
เบอร์มิวดา: ดอลลาร์เบอร์มิวดา (BMD)
บรูไน: ดอลลาร์บรูไน (BND)
แคนาดา: ดอลลาร์แคนาดา (CAD)
หมู่เกาะเคย์แมน: ดอลลาร์หมู่เกาะเคย์แมน (KYD)
องค์การรัฐแคริบเบียนตะวันออก: ดอลลาร์แคริบเบียนตะวันออก (XCD)
ฟิจิ: ดอลลาร์ฟิจิ (FJD)
กายอานา: ดอลลาร์กายอานา (GYD)
ฮ่องกง: ดอลลาร์ฮ่องกง (HKD)
จาเมกา: ดอลลาร์จาเมกา (JMD)
ไลบีเรีย: ดออลาร์ไลบีเรีย (LRD)
นามิเบีย: ดอลลาร์นามิเบีย (NAD)
นิวซีแลนด์: ดอลลาร์นิวซีแลนด์ (NZD)
สิงคโปร์: ดอลลาร์สิงคโปร์ (SGD)
หมู่เกาะโซโลมอน: ดอลลาร์หมู่เกาะโซโลมอน (SBD)
ซูรินาม: ดอลลาร์ซูรินาม (SRD)
ไต้หวัน: ดอลลาร์ไต้หวันใหม่ (TWD)
ตรินิแดดและโตเบโก: ดอลลาร์ตรินิแดดและโตเบโก (TTD)
สหรัฐอเมริกา: ดอลลาร์สหรัฐ (USD)
ซิมบับเว: ดอลลาร์ซิมบับเว (ZWD) (เดิมคือดอลลาร์โรดิเซีย)
ทะเลสาบปุษกร

| Pushkar Lake |
| --- | --- |

ที่ตั้ง: ปุษกร, รัฐราชสถาน
พิกัด: 26°29′14″N 74°33′15″E﻿ / ﻿26.48722°N 74.55417°E﻿ / 26.48722; 74.55417
ชนิดของทะเลสาบ: natural lake
แหล่งน้ำไหลเข้าหลัก: แม่น้ำลูนี
แหล่งน้ำไหลออก: แม่น้ำลูนี
พื้นที่รับน้ำ: 22 km2 (8.5 sq mi)
ประเทศในลุ่มน้ำ: India

พื้นที่พื้นน้ำ: 22 km2 (8.5 sq mi)
ความลึกโดยเฉลี่ย: 8 m (26 ft)
ความลึกสูงสุด: 10 m (33 ft)
ปริมาณน้ำ: 790,000 ลูกบาศก์เมตร (28,000,000 ลูกบาศก์ฟุต)
ความสูงของพื้นที่: 530 m (1,740 ft)

เมือง: ปุษกร
ทะเลสาบปุษกร  (สันสกฤต: पुष्कर-सरोवर ปุษฺกร-สโรวร; อังกฤษ: Pushkar Lake) ตั้งอยู่ในเมืองปุษกรในเขตอัชเมร์ (Ajmer) ในรัฐราชสถานทางทิศตะวันตกของประเทศอินเดีย ทะเลสาบปุษกรเป็นแหล่งน้ำศักดิ์สิทธิ์ของศาสนาฮินดู ในพระคัมภีร์ระบุว่าเป็นราชาของสถานที่แสวงบุญทางน้ำและเกี่ยวข้องกับตำนานของพระพรหม ทะเลสาบปุษกรมีการอ้างถึงในเหรียญตั้งแต่ศตวรรษที่ 4 ก่อนคริสตกาล
ทะเลสาบปุษกรมีฆาฏ (ghat) หรือบันไดสำหรับลงไปอาบน้ำ 52 แห่ง เป็นจุดที่นักแสวงบุญจำนวนมากจะมาอาบน้ำศักดิ์สิทธิ์ โดยเฉพาะช่วงเทศกาล การติกปูรณิมา (ตุลาคม–พฤศจิกายน) โดยจะมีการจัดงานปุษกรขึ้นมา การจุ่มตัวลงทะเลสาบเชื่อกันว่าเป็นการชำระบาปและช่วยรักษาเชื้อโรคทางผิวหนัง มีวัดฮินดูตั้งอยู่มากกว่า 500 แห่ง ริมทะเลสาบ
การท่องเที่ยวและการตัดไม้ทำลายป่าโดยรอบส่งผลด้านลบต่อทะเลสาบอย่างมาก ทั้งคุณภาพของน้ำ ระดับน้ำที่ลดลงและทำลายประชากรของปลา ในส่วนของการอนุรักษ์ รัฐบาลดูแลเรื่องการขุดโคลนเลน กำจัดวัชพืช บำบัดน้ำ ปลูกป่า และการให้ความรู้ในวงกว้าง
ซือมอน แปตลูรา

| ซือมอน แปตลูรา |
| --- | --- |
Симон Петлюра
ซือมอน แปตลูรา ใน ค.ศ. 1920

ประธานคณะกรรมาธิการยูเครนคนที่ 2
ดำรงตำแหน่ง 11 กุมภาพันธ์ ค.ศ. 1919 – 25 พฤษภาคม ค.ศ. 1926
ก่อนหน้า: วอลอดือมือร์ วึนนือแชนกอ
ถัดไป: อันดรีย์ ลีวึตสกึย1
เลขาธิการฝ่ายกิจการทหาร
ดำรงตำแหน่ง 28 มิถุนายน ค.ศ. 1917 – 6 มกราคม ค.ศ. 1918
นายกรัฐมนตรี: วอลอดือมือร์ วึนนือแชนกอ
ก่อนหน้า: สถาปนาตำแหน่ง
ถัดไป: มือกอลา ปอร์ช
 
ข้อมูลส่วนบุคคล
เกิด: Симон Васи́льович Петлю́ра 22 พฤษภาคม ค.ศ. 1879(1879-05-22) ปอลตาวา เขตผู้ว่าการปอลตาวา จักรวรรดิรัสเซีย
เสียชีวิต: 25 พฤษภาคม ค.ศ. 1926(1926-05-25) (47 ปี) ปารีส ฝรั่งเศส
เชื้อชาติ: ยูเครน
พรรคการเมือง: แอร์อูแป (ค.ศ. 1900–1905) อูแอสแดแอลแป (ค.ศ. 1905–1919)
คู่สมรส: ออลฮา แปตลูรา (ค.ศ. 1885–1959, สมรส ค.ศ. 1910)
บุตร: แลสยา (ค.ศ. 1911–1941)
ศิษย์เก่า: โรงเรียนสอนศาสนาปอลตาวา
อาชีพ: นักการเมืองและรัฐบุรุษ
ลายมือชื่อ: 
ยศที่ได้รับการแต่งตั้ง
รับใช้:  สาธารณรัฐประชาชนยูเครน
สังกัด: กองทัพประชาชนยูเครน
ประจำการ: ค.ศ. 1914–1922
ยศ: ผู้นำออตามัน (Chief Otaman)
ผ่านศึก: สงครามยูเครน–โซเวียต การก่อการกำเริบเดือนมกราคม การก่อการกำเริบต่อต้านแฮตมัน สงครามโปแลนด์–โซเวียต
1รัฐบาลพลัดถิ่น

ซือมอน วาซือลอวึช แปตลูรา (ยูเครน: Си́мон Васи́льович Петлю́ра; รัสเซีย: Симон Пѣтлюра; 22 พฤษภาคม [ตามปฎิทินเก่า: 10 พฤษภาคม] ค.ศ. 1879 – 25 พฤษภาคม ค.ศ. 1926) เป็นนักการเมืองและนักสื่อมวลชนชาวยูเครน เขาดำรงแหน่งเป็นผู้บัญชาการทหารสูงสุดแห่งกองทัพประชาชนยูเครน (UNA) และเป็นผู้นำของสาธารณรัฐประชาชนยูเครนในระหว่างสงครามประกาศอิสรภาพยูเครน ซึ่งเป็นหนึ่งในสงครามที่เกิดขึ้นจากการขยายตัวของเขตความขัดแย้งในสงครามกลางเมืองรัสเซีย
แปตลูราเกิดในตระกูลบรรพบุรุษคอสแซ็กในปอลตาวา ตั้งแต่อายุยังน้อย เขายอมรับแนวคิดของลัทธิสังคมนิยมและชาตินิยมยูเครน ซึ่งเขาได้ถ่ายทอดแนวคิดนี้ผ่านการผลงานมากมายในฐานะนักสื่อมวลชน หลังจากการปฏิวัติเดือนกุมภาพันธ์ ค.ศ. 1917 ที่ล้มล้างระบอบราชาธิปไตยซาร์ สาธารณรัฐประชาชนยูเครนจึงได้ก่อตั้งขึ้นและแปตลูราได้รับเลือกเป็นผู้นำฝ่ายทหาร สาธารณรัฐถูกรัฐยูเครนขัดจังหวะในช่วงเวลาสั้น ๆ แต่ในปลาย ค.ศ. 1918 แปตลูรา พร้อมด้วยสมาชิกคนอื่นของคณะกรรมาธิการยูเครนได้ก่อจราจลและโค่นล้มระบอบ แล้วจึงฟื้นฟูสาธารณรัฐขึ้นมาอีกครั้ง เขาดำรงตำแหน่งเป็นผู้นำคณะกรรมาธิการในข่วงต้น ค.ศ. 1919 ภายหลังบอลเชวิคเข้าบุกครองยูเครนและทำให้กองทัพประชาชนล่าถอยไปกาลิเชีย เมื่อเผชิญกับความพ่ายแพ้ที่ใกล้เข้ามา แปตลูราจึงตกลงเป็นพันธมิตรกับผู้นำโปแลนด์ยูแซฟ ปิวซุดสกี ผลลัพธ์ของสงครามโปแลนด์–โซเวียตลงเอยด้วยการชนะของโปแลนด์ แต่ยูเครนยังคงอยู่ภายใต้การควบคุมของโซเวียต และแปตลูราลี้ภัยออกนอกประเทศ ในช่วงแรกของการลี้ภัย เขาได้จัดตั้งรัฐบาลพลัดถิ่นขึ้นที่โปแลนด์ แต่ต่อมาจึงย้ายไปปารีส
ในระหว่างสงครามกลางเมือง กองทัพประชาชนยูเครนมีส่วนต้องรับผิดชอบต่อการเสียชีวิตของพลเรือนยิวหลายหมื่นคน และบทบาทของแปตลูราในการสังหารหมู่เป็นที่ถกเถียง ใน ค.ศ. 1926 แปตลูราถูกลอบสังหารในปารีสโดยนักอนาธิปไตยชาวยิวที่สูญเสียญาติพี่น้องจากการสังหารหมู่ตามคำสั่งของเขา
บรรณานุกรม

Danylevskyi/Danylevsky, Rev. Prof. K. (1947). Petliura v sertsiakh i pisniakh svoho narodu. Regensburg: Nakladom filii Tovarystva ukrayinskykh politychnykh v’iazniv v Regensburzi. P. 11.
Danylevskyi/Danylevsky, Rev. Prof. K. O. (1951). Petliura v sertsiakh i pisniakh svoho narodu. Pittsburgh, USA: Vidbytka z Narodnoho Slova. P. 24.
Encyclopedia of Ukraine – Paris-New York 1970, Volume 6, pp. 2029–30.
Friedman, Saul S. (1976). Pogromchik: The Assassination of Simon Petlura. New York: Hart Publishing. ISBN 0805511628.
Schwartzbard, Sholom: Over The Years (Inem Loif Fun Yoren). Excerpt from a book by Petliura's assassin explaining his actions.
Strauss, Herbert A., บ.ก. (1993). Hostages of modernization: studies on modern antisemitism, 1870-1933/39. Vol. 2. Berlin: W. de Gruyter. ISBN 3110137151.
แหล่งข้อมูลอื่น > ภาษาอังกฤษ

(ในภาษาอังกฤษ) Symon Petliura, Yevhen Konovalets, Stepan Bandera - Three Leaders of Ukrainian Liberation Movement murdered by the Order of Moscow (audiobook).
Biography of Petliura on website of the Ukrainian government
Petliura site in Poltava (Documents, articles and photographs)
"Petlura Trial". Time. November 7, 1927. คลังข้อมูลเก่าเก็บจากแหล่งเดิมเมื่อ April 14, 2005. สืบค้นเมื่อ 2008-08-09. (Time magazine on the Petlura trial)
Turning the pages back...May 25, 1926[ลิงก์เสีย] (Ukrainian Weekly account of shooting of Petliura)
Review of books on Petliura[ลิงก์เสีย]
Review of Henry Abramson's A Prayer for the Government: Ukrainians and Jews in Revolutionary Times
The Odyssey of the Petliura Library and the Records of the Ukrainian National Republic during World War II
"Petlura, Simon" . Collier's New Encyclopedia. 1921.
แหล่งข้อมูลอื่น > ไม่ใช่ภาษาอังกฤษ

"Symon Petliura. Facts against myths" by Alik Gomelsky.
"Unknown Symon Petliura: history of an interview," Zerkalo Nedeli (Mirror Weekly), July 7–13, 2001. Available online in Russian and in Ukrainian.
"A Belated Idealist," Zerkalo Nedeli (Mirror Weekly), May 22–28, 2004. Available online in Russian and in Ukrainian.
"Symon Petliura as opponent of Jewish pogroms," Zerkalo Nedeli (Mirror Weekly), July 25–31, 1996. Available online in Russian.
Article published in the "Archives of the Ukrainian Security Service" on Petlura and the GPU re his assassination based on recently discovered materials from the vaults of the Ukrainian Security Service in Ukrainian.
Symon Petliura in opposition to Jewish Pogroms (in Russian)
Petliura web site in Poltava Web site of documents pertaining to Symon Petliura in Ukrainian, Russian and English.
กฤตภาคจากหนังสือพิมพ์เกี่ยวกับ ซือมอน แปตลูรา ในหอจดหมายเหตุข่าวสารคริสต์ศตวรรษที่ 20 ของ ZBW
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  กรีซ  เนเธอร์แลนด์  โปแลนด์  นครรัฐวาติกัน 
วิชาการ:  CiNii 
ประชาชน:  Deutsche Biographie 
อื่น ๆ:  สารานุกรมอินเทอร์เน็ตของยูเครน  SNAC  IdRef
ทะเลสาบออคริต

| ทะเลสาบออคริต |
| --- | --- |
ทะเลสาบออคริตที่เห็นได้จากออคริต ประเทศมาซิโดเนียเหนือ
แผนที่ภูมิประเทศที่มีทะเลสาบออคริตทางด้านซ้าย
ที่ตั้ง: ชายแดนระหว่างมาซิโดเนียเหนือ–แอลบาเนีย
พิกัด: 41°02′14″N 20°43′08″E﻿ / ﻿41.03722°N 20.71889°E﻿ / 41.03722; 20.71889
ชนิดของทะเลสาบ: Tectonic Lake
แหล่งน้ำไหลเข้าหลัก: Sateska River, Biljana's springs, underground link with Lake Prespa
แหล่งน้ำไหลออก: แม่น้ำดรินดำ
พื้นที่รับน้ำ: 2,600 km2 (1,000 sq mi)
ประเทศในลุ่มน้ำ: มาซิโดเนียเหนือ, แอลบาเนีย

ช่วงยาวที่สุด: 36.4 km (22.6 mi)
ช่วงกว้างที่สุด: 16.8 km (10.4 mi)
พื้นที่พื้นน้ำ: 388 km2 (150 sq mi)
ความลึกโดยเฉลี่ย: 155 m (509 ft)
ความลึกสูงสุด: ~300 m (980 ft)
ปริมาณน้ำ: 55.49 km3 (13.31 cu mi)
เวลาพักน้ำ: 70 years
ความยาวชายฝั่ง1: 87.53 km (54.39 mi) North Macedonia: 56.02 km (34.81 mi); Albania: 31.51 km (19.58 mi)
ความสูงของพื้นที่: 693 m (2,274 ft)

เกาะ: none
เมือง: ออคริต, สตรูกา (มาซิโดเนียเหนือ)  ปอกราเดตส์ (แอลบาเนีย)

 แหล่งมรดกโลกโดยยูเนสโก
ชื่อที่ขึ้นทะเบียน: Natural and Cultural Heritage of the Ohrid region
ประเภท: Natural, Cultural
เกณฑ์: i, iii, iv, vii
ขึ้นเมื่อ: 1979 (3rd session)
เลขอ้างอิง: 99
State party: Albania and North Macedonia
Region: Europe and North America
Extensions: 1979, 2019
 
 
1 ความยาวแนวชายฝั่งไม่ได้ถูกวัดอย่างละเอียด
ทะเลสาบออคริต (มาซิโดเนีย: Охридско Езеро, แอลเบเนีย: Liqeni i Ohrit) เป็นทะเลสาบที่เลาะเลียบไปตามชายแดนภูเขาระหว่างทางตะวันตกเฉียงใต้ของมาซิโดเนียเหนือและทางตะวันออกของแอลเบเนีย ทะเลสาบนี้เป็นหนึ่งในทะเลสาบที่ลึกที่สุดและเก่าแก่ที่สุดของยุโรป รวมถึงระบบนิเวศทางน้ำที่มีความสำคัญระดับโลกที่มีสัตว์เฉพาะถิ่นมากกว่า 200 สายพันธุ์
ทะเลสาบออคริตฝั่งของมาซิโดเนียได้รับการประกาศให้เป็นมรดกโลกโดยองค์การยูเนสโกในปี 1979 โดยมีการขยายไปจนถึงพื้นที่ทางวัฒนธรรมและประวัติศาสตร์ของออคริตในปี 1980 ในปี 2010 นาซ่าได้ตั้งชื่อหนึ่งในทะเลสาบไททันตามทะเลสาบนี้ ในปี 2014 พื้นที่สงวนข้ามชายแดนออคริต-เปรสปา ระหว่างแอลเบเนียและมาซิโดเนียเหนือถูกเพิ่มเข้าในเครือข่ายเขตสงวนชีวมณฑลของยูเนสโก ทะเลสาบออคริตทางด้านของแอลเบเนียได้รับการขึ้นทะเบียนเป็นมรดกโลกโดยองค์การยูเนสโกเมื่อปี 2019
ในแอลเบเนียส่วนชายฝั่งของทะเลสาบมีสถานะเป็นเขตอนุรักษ์ธรรมชาติที่มีการจัดการ ในมาซิโดเนียเหนือส่วนของทะเลสาบเป็นส่วนหนึ่งของอุทยานแห่งชาติกาลิชิตซา
เมืองที่ตั้งอยู่ริมทะเลสาบคือออคริตและสตรูกาในมาซิโดเนียเหนือและปอกราเดตส์ในแอลบาเนีย ทะเลสาบถูกล้อมรอบโดยการตั้งถิ่นฐานในรูปแบบของหมู่บ้านและรีสอร์ทในทั้งสองประเทศ
ตราแผ่นดินของนอร์เวย์

| ตราแผ่นดินของนอร์เวย์ |
| --- | --- |

ตราอาร์มรุ่นต่าง ๆ

รายละเอียด
เริ่มใช้: ค.ศ. 1280
เครื่องยอด: ราชมงกุฎ
โล่: พื้นตราสีแดง, สิงโตยืนผงาดสีทอง, สวมมงกุฎถือขวานที่มีใบขวานสีเงิน
| ตราอาร์มประจำพระราชวงศ์นอร์เวย์ |
| --- | --- |

รายละเอียด
เริ่มใช้: ค.ศ. 1905
เครื่องยอด: ราชมงกุฎเป็นสิงโตยืนครึ่งตัวสีทอง, สวมมงกุฎถือขวานที่มีใบขวานสีเงิน
โล่: พื้นตราสีแดง, สิงโตยืนผงาดสีทอง, สวมมงกุฎถือขวานที่มีใบขวานสีเงิน
อิสริยาภรณ์: เครื่องราชอิสริยาภรณ์นอร์เวย์นักบุญโอลาฟ (Royal Norwegian Order of St. Olav)
ตราแผ่นดินของนอร์เวย์ (อังกฤษ: Coat of arms of Norway) เป็นตราอาร์มของประเทศนอร์เวย์ที่ใช้มาตั้งแต่ค.ศ. 1280 ที่เป็นภาพสิงโตยืนผงาดสีทองสวมมงกุฎถือขวานที่มีใบขวานสีเงินบนพื้นตราสีแดง ที่เป็นตราที่มีต้นตอมาจากตราอาร์มของราชวงศ์นอร์เวย์ในยุคกลางซึ่งทำให้เป็นตราที่เก่าที่สุดตราหนึ่งของยุโรป
ดูเพิ่ม

ตราอาร์ม
นิยามของตรา
มุทราศาสตร์
แหล่งข้อมูลอื่น

| ด ค กตราแผ่นดินของประเทศในทวีปยุโรป |
| --- | --- |
กรีซ · คอซอวอ · โครเอเชีย · จอร์เจีย1 ·  เช็กเกีย · ซานมารีโน · เซอร์เบีย · ไซปรัส1 · เดนมาร์ก · ตุรกี2 · นครรัฐวาติกัน · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · มาซิโดเนีย · โมนาโก · ยูเครน · เยอรมนี · รัสเซีย2 · โรมาเนีย · ลักเซมเบิร์ก · ลัตเวีย · ลิกเตนสไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (นอร์เทิร์นไอร์แลนด์, เวลส์, สกอตแลนด์, อังกฤษ) · ออสเตรีย · อันดอร์รา · อาเซอร์ไบจาน1 · อาร์มีเนีย1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย
ทลิต

บี.อาร์. อามเพฑกร ผู้ทำให้คำว่าทลิต กลายเป็นที่นิยมขึ้นมาในการเรียกแทนกลุ่มคนผู้ถูกกดขี่ในสังคม
ทลิต (สันสกฤต: दलित, อักษรโรมัน: dälit) หรือนิยมทับศัพท์ว่า ดาลิต หรือ ดลิต แปลว่า "แตก/สลาย" ในภาษาสันสกฤต เป็นคำใช้เรียกคนในชนชั้นของอินเดียที่ถูกตีตราว่าไม่ควรไปจับต้อง (untouchable) ชาวทลิตเป็นกลุ่มที่ถูกแยกออกจากวรรณะทั้งสี่ในศาสนาฮินดู และถูกมองว่าเป็นส่วนหนึ่งของอวรรณะ หรือวรรณะที่ห้าที่เรียกว่า ปัญจม (Panchama)
คำว่า dalits (ดาลิต) ถูกใช้ในการทับศัพท์ของบริติชราชในเอกสารสำมะโนเพื่อเรียกชนชั้นที่ถูกกดขี่ (Depressed Classes) จนถึงปี ค.ศ. 1935 คำว่าทลิตถูกทำมาใช้อย่างกว้างขวางอีกครั้งโดยนักเศรษฐศาสตร์และนักปฏิรูป บี.อาร์. อามเพฑกร (ค.ศ. 1891–1956) ผู้ใช้คำเรียกรวมสำหรับผู้คนที่ถูกกดขี่ (depressed people) ทั้งปวงไม่ว่าจะวรรณะใดก็ตามให้เป็นชาวดาลิต
คณะกรรมการแห่งชาติเพื่อวรรณะกำหนด (National Commission for Scheduled Castes) ถือว่าการใช้คำว่า ทลิต ในแง่ของทางการนั้น "ไม่เป็นไปตามรัฐธรรมนูญ" (unconstitutional) เพราะในแง่ของนิติบัญญัติร่วมสมัยจะใช้คำว่า วรรณะกำหนด (Scheduled Castes) แทน
เพื่อให้เป็นไปตามคำสั่งศาลของศาลสูงบอมเบย์ กระทรวงข้อมูลข่าวสารและการแพร่สัญญาณออกอากาศ (Information and Broadcasting Ministry; I&B Ministry) ของรัฐบาลอินเดีย เมื่อเดือนกันยายน ค.ศ. 2018 ได้ออกข้อแนะนำให้ช่องทางสื่อต่าง ๆ ใช้คำว่า "Scheduled Castes" (วรรณะกำหนด) แทนที่คำว่า "ทลิต"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทลิต
International Dalit Solidarity Network
Is there ‘Dalit’ literature in Bangla?
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  เช็กเกีย 
Wikiquote
ญิยู-ยอร์ก

ระวังสับสนกับ นิวยอร์ก
ชุมชนเมืองในแคว้นดอแนตสก์ ประเทศยูเครน
| ญิยู-ยอร์ก Нью-Йо́рк |
| --- | --- |
นิคมประเภทเมือง
การถอดเสียงภาษายูเครน
 • แห่งชาติ: Niu-York
 • เอแอลเอ-แอลซี: Nʹi͡u-Ĭork
 • บีจีเอ็น/พีซีจีเอ็น: N’yu-York
 • วิชาการ: Nʹju-Jork
ศูนย์กลางชุมชน
ญิยู-ยอร์กที่ตั้งนิคมญิยู-ยอร์กในประเทศยูเครน
พิกัด: 48°19′58.2″N 37°50′12.9″E﻿ / ﻿48.332833°N 37.836917°E﻿ / 48.332833; 37.836917
ประเทศ:  ยูเครน
แคว้น: ดอแนตสก์
ก่อตั้ง: ครึ่งหลังของคริสต์ศตวรรษที่ 18
ความสูง: 106 เมตร (348 ฟุต)
ประชากร (ค.ศ. 2021)
 • ทั้งหมด: 9,917 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัสไปรษณีย์: 85297
รหัสโทรศัพท์: +380 6247
ทะเบียนพาหนะ: AH, КН / 05
КОАТУУ: 1411246500
ญิยู-ยอร์ก (ยูเครน: Нью-Йо́рк, อักษรโรมัน: Nʹiu-York, Niu-York, ออกเสียง: [nʲjʊ ˈjɔ̈rk]) หรือ นิวยอร์ก (อังกฤษ: New York) เป็นชุมชนเมืองในเขตเมืองตอแรตสก์ (Торецька міська громада) เขตบัคมุต (Бахмутський район) แคว้นดอแนตสก์ (Донецька область) ตั้งอยู่ริมแม่น้ำกรือวึย (Кривий) ห่างจากใจกลางนครดอแนตสก์ไปทางทิศเหนือ-ตะวันออกเฉียงเหนือ 37.9 กิโลเมตร โดยในช่วงระหว่างปี พ.ศ. 2494 ถึง 2564 ชุมชนนี้มีชื่อว่า นอว์ฮอรอดสแก (ยูเครน: Но́вгородське, อักษรโรมัน: Novhorodsʹke)
ญิยู-ยอร์กอยู่ภายใต้การปกครองของเมืองตอแรตสก์ ซึ่งอยู่ห่างไปทางเหนือประมาณ 10 กิโลเมตร ประชากรของญิยู-ยอร์กมีประมาณ 9,917 คน (พ.ศ. 2564)
ประวัติ

การตั้งถิ่นฐานปรากฏบนแผนที่เป็นครั้งแรกเมื่อปี พ.ศ. 2389 ในชื่อ "ญิยู-ยอร์ก" โดยตั้งอยู่ในเขตผู้ว่าการเยคาเตรีนาสลัฟ (รัสเซีย: Екатеринославская губерния) ของจักรวรรดิรัสเซีย ตามข้อมูลอย่างเป็นทางการ ในปี พ.ศ. 2402 ชุมชนประกอบด้วย 13 ครัวเรือน เป็นชาย 45 คน หญิง 40 คน มีการตั้งโรงงาน นิคมได้รับการตั้งชื่ออย่างเป็นทางการว่า "ออแลกซันดริวสแก" (Олександрівське) ซึ่งที่มาของชื่อไม่ปรากฏชัดเจน
ชาวคริสต์เมนโนไนต์ที่พูดภาษาเยอรมันได้ซื้อพื้นที่นี้ในปี พ.ศ. 2432 และในปี พ.ศ. 2435 ได้ก่อตั้งนิคมญิยู-ยอร์กขึ้นจากการตั้งชุมชนแรกเริ่มเจ็ดแห่ง ต่อมาในปี พ.ศ. 2484 ผู้มีเชื้อสายเยอรมันทุกคนที่ยังคงอาศัยอยู่ในญิยู-ยอร์กได้ถูกเนรเทศไปยังคาซัคสถาน
ชุมชนเมืองนี้เคยรุ่งเรืองด้วยอุตสาหกรรม แต่ตกต่ำลงหลังสงครามโลกครั้งที่หนึ่ง
เมื่อวันที่ 19 ตุลาคม พ.ศ. 2494 โดยคำสั่งของรัฐสภาโซเวียตแห่งสาธารณรัฐสังคมนิยมโซเวียตยูเครน (Верховна Рада Української РСР) ชุมชนได้เปลี่ยนชื่อเป็นนอว์ฮอรอดสแก
ชุมชนเมืองนี้ตั้งอยู่ใกล้แนวหน้าในฝั่งของกองทัพบกยูเครนที่ตรึงอยู่กับกองกำลังของสาธารณรัฐประชาชนดอแนตสก์ที่ได้รับการสนับสนุนจากรัสเซียระหว่างสงครามในดอนบัส ความขัดแย้งนี้ซึ่งเริ่มต้นขึ้นในกลางเดือนเมษายน พ.ศ. 2557 ซึ่งนำความสูญเสียชีวิตทั้งพลเรือนและทหาร ตลอดจนสร้างความเสียหายต่อที่อยู่อาศัยและทรัพย์สิน มีรายงานว่าเมื่อวันที่ 8 พฤศจิกายน พ.ศ. 2559 พลเรือนรายหนึ่งในชุมชนเสียชีวิตจากการถูกซุ่มยิง ในเดือนกรกฎาคม พ.ศ. 2564 มือกอลา แลนกอ (Микола Ленко) นายกสภาท้องถิ่น กล่าวว่าตั้งแต่เริ่มต้นความขัดแย้งมีประชาชนถูกสังหารไปแล้วห้าคน
วันที่ 3 กุมภาพันธ์ พ.ศ. 2564 ได้มีการยื่นคำขอเปลี่ยนชื่อชุมชนกลับไปเป็นญิยู-ยอร์ก โดยฝ่ายบริหารพลเรือน–ทหารของแคว้นดอแนตสก์ และได้รับการอนุมัติจากคณะกรรมการรัฐสภายูเครนว่าด้วยองค์กรแห่งอำนาจรัฐ การปกครองตนเองในท้องถิ่น การพัฒนาระดับภูมิภาค และการวางผังเมือง (เห็นชอบ 18 เสียง และคัดค้าน 1 เสียง) เมื่อวันที่ 1 กรกฎาคม พ.ศ. 2564 รัฐสภายูเครนมีมติเปลี่ยนชื่อชุมชนเมืองอย่างเป็นทางการกลับไปเป็นชื่อเดิมคือญิยู-ยอร์ก (ได้รับการสนับสนุนจากผู้แทนราษฎร 301 เสียง งดออกเสียง 25 และคัดค้าน  1 เสียง)
ในปี พ.ศ. 2564 วิกตอรียา อาแมลีนา (Вікторія Амеліна) นักเขียนที่มีชื่อเสียงชาวยูเครน ซึ่งบรรพชนของสามีมาจากชุมชนญิยู-ยอร์ก ได้ก่อตั้ง เทศกาลวรรณกรรมยูเครนญิยู-ยอร์ก (Нью-Йоркський Літературний Фестиваль) โดยงานครั้งแรกจัดขึ้นในเดือนตุลาคม พ.ศ. 2564
ประชากร

จากการสำมะโนประชากรของยูเครน พ.ศ. 2544 มีสัดส่วนผู้ใช้ภาษาแม่ดังนี้
ภาษายูเครน 33.95%
ภาษารัสเซีย 65.74%
ภาษาเบลารุส 0.12%
ภาษาอาร์มีเนีย 0.03%
ภาษาเยอรมันและภาษาโปแลนด์ 0.02%
ภาษาโรมาเนีย 0.01%
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ญิยู-ยอร์ก
โรงงานผลิตฟีนอล "แซร์ฌึนสก์" (Дзержинськ) ตั้งอยู่ในชุมชน
ซันตามาริอาดัลมาร์ (บาร์เซโลนา)

| โบสถ์ซันตามาริอาดัลมาร์ |
| --- | --- |
Santa Maria del Mar
ด้านตะวันตกของวัดซันตามาริอาดัลมาร์

41°23′01″N 2°10′55″E﻿ / ﻿41.38361°N 2.18194°E﻿ / 41.38361; 2.18194
ที่ตั้ง: บาร์เซโลนา ในประเทศสเปน
ประเทศ:  ประเทศสเปน
นิกาย: โรมันคาทอลิก
สถานะ: โบสถ์
ประเภทสถาปัตย์: บาซิลิกา
รูปแบบสถาปัตย์: สถาปัตยกรรมกอทิก
แล้วเสร็จ: ค.ศ. 1329 - ค.ศ. 1383
ความสูงอาคาร: 100 ฟุต
ขนาดอื่น ๆ: กว้าง 100 ฟุต
โบสถ์ซันตามาริอาดัลมาร์ (กาตาลา: Santa Maria del Mar) เป็นโบสถ์โรมันคาทอลิกตั้งอยู่ในแขวงลาริเบราของเมืองบาร์เซโลนา ในประเทศสเปน ซันตามาริอาดัลมาร์เป็นสิ่งก่อสร้างขนาดใหญ่ที่สร้างระหว่างปี ค.ศ. 1329 ถึงปี ค.ศ. 1383 ระหว่างยุคอันรุ่งเรืองทางการเดินเรือและการค้าทางทะเลของกาตาลุญญา สถาปัตยกรรมเป็นแบบอันเป็นเอกลักษณ์ของสถาปัตยกรรมกอทิกแบบกาตาลาที่แสดงความกลมกลืนอันเห็นได้ยากในสิ่งก่อสร้างอื่น  ๆ ของยุคกลาง